Hüt wird im Allgemeine drvoo usgange, dass d'Wikinger uf Grund vu widrige Lebensumständ ihri Heimat verlooh händ, um im wohlhabene und klimatische angnehemere Mitteleuropa z'sidle händ chönne. So hai si sich in Nordfrankriich niiderglo un dr Region ihre Name gä: Normandie. Z Ängland hai si Gebiet im Oschde eroberet, d Königriich Northumbria und East Anglia und d Gebiet vo de Schdest Leicester, Nottingham, Derby, Stamford und Lincoln. Dr Region, wo si gherrscht hai, sait mä Dane Law , d.h. s Gebiet vo de Gsetz vo de Däne, wobii mit Däne alli Skandinavier gmeint si.